Source: https://www.riigiteataja.ee/akt_seosed_kohtulahenditega.html?id=24304&kuvakohtulahendid=true
Timestamp: 2019-12-06 14:26:22+00:00

Document:
3-1-1-62-00 Riigikohus 29.05.2000
PS § 47
Karistuse raskust mõjutavad asjaolud
Avaliku koosoleku seadus (AKS) kohustab avaliku koosoleku teate registreerimata jätmise koosoleku korraldajale kohe teatavaks tegema. Sõna "kohe" lahtimõtestamisel tuleb lähtuda vajadustest tagada koosoleku korraldajale reaalne võimalus esitada koosolekuteate registreerimata jätmise peale kaebus või uus koosolekuteade vähema kui 7 päeva jooksul. Kuna AKS § 8 lg 4 kohaselt peab koosoleku korraldaja andma avaliku koosoleku teate volitatud ametnikule üle isiklikult, tuleb ka ametnikul teha oma otsus teate esitajale teatavaks viivitamatult ja vahetult. Juhul kui AKS nõudeid on rikkunud nii linnavalitsuse ametnikud kui ka koosoleku krraldajad, tuleb korraldajate vastutse küsimuse lahendamisel silmas pidada põhiseaduse mõttest tulenevat proportsionaalsuse printsiipi ning hinnata nii linnaametnike kui ka koosoleku korraldajate poolt toimepandud seaduserikkumiste olulisust, samuti nende suhtes kohaldatud mõjutusvahendite vastavust.
3-1-1-113-99 Riigikohus 14.12.1999
KrK § 72 lg-s sätestatud kuriteo võib moodustada juudi rahvuse vastu varjamatut vihkamist ja vaenu õhutava suunitlusega ajalehe levitamine, kui süüdlane vähemalt möönab, et ajalehe sisust tulenevalt lugejate hulgas innustub või intensiivistub vihkav suhtumine juutudesse.
KrK § 72 ei ole vastuolus Eesti Vabariigi põhiseaduse §-ga 45, sest kuigi selle esimeses lauses on igaühele entud õigus vabalt lebitada ideid, arvamusi, veendumusi ja muud informatsiooni, on sama paragrahvi teises lauses seda õigust lubatud seadusega piirata avaliku korra, kõlbluse, teiste inimeste õiguste ja vabaduste, tervise, au ning hea nime kaitseks. KrK § 72 on kooskõlas ka põhiseaduse §-ga 12, mis keelustab rahvusliku vihkamise ja diskrimineerimise õhutamise.

References: Riigikohus 
 § 47
 § 8
 Riigikohus 
 § 72
 § 72
 § 72